**PREDLOG**

**(EVA: 2023-2430-0031)**

Na podlagi četrtega odstavka 158. člena Zakona o letalstvu (Uradni list RS, št. 81/10 – uradno prečiščeno besedilo, 46/16, 47/19 in 18/23 – ZDU-1O) Vlada Republike Slovenije izdaja

**UREDBO**

**o spremembah in dopolnitvah Uredbe o pogojih za dodelitev pomoči letališčem državnega pomena**

1. **člen**

**(vsebina)**

V Uredbi o pogojih za dodelitev pomoči letališčem državnega pomena (Uradni list RS, št. 68/17 in 131/21) se 1. člen spremeni tako, da se glasi:

»**1. člen**

**(vsebina)**

Ta uredba določa pogoje za:

* dodelitev pomoči za tekoče poslovanje obratovalcu letališča državnega pomena s povprečnim letnim potniškim prometom do 200.000 potnikov v skladu z Uredbo Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 187 z dne 26. 6. 2014, str. 1), zadnjič spremenjeno z Uredbo Komisije (EU) 2023/1315 z dne 23. junija 2023 o spremembi Uredbe (EU) št. 651/2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe ter Uredbe (EU) 2022/2473 o razglasitvi nekaterih vrst pomoči za podjetja, ki se ukvarjajo s proizvodnjo, predelavo in trženjem ribiških proizvodov in proizvodov iz akvakulture, za združljive z notranjim trgom z uporabo členov 107 in 108 Pogodbe (UL L št. 167 z dne 30. 6. 2023, str. 1), (v nadaljnjem besedilu: Uredba 651/2014/EU),
* dodelitev pomoči za tekoče poslovanje obratovalcu letališča državnega pomena s povprečnim letnim potniškim prometom nad 200.000 potnikov v skladu s Smernicami o državni pomoči letališčem in letalskim prevoznikom (UL C št. 99 z dne 4. 4. 2014, str. 3), zadnjič spremenjene s Sporočilom Komisije o podaljšanju prehodnega obdobja iz Smernic o državni pomoči letališčem in letalskim prevoznikom v zvezi z regionalnimi letališči 2023/C 244/01 (UL C št. 244 z dne 11. 7. 2023, str. 1), (v nadaljnjem besedilu: smernice),
* dodelitev pomoči *de minimis* v skladu z Uredbo Komisije (EU) 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (UL L št. 2023/2831 z dne 15. 12. 2023; v nadaljnjem besedilu: Uredba 2023/2831/EU).«.

1. **člen**

V 2. členu se v 2. točki besedilo »premije 100 bazičnih točk« nadomesti z besedilom »za posamezno leto ni višji od 50.000 eurov«.

Na koncu 2. točke se pika nadomesti s podpičjem ter dodata novi, 3. in 4. točka, ki se glasita:

»3. menjalna obrestna mera se izračuna za posamezno leto kot povprečje obeh šestmesečnih obrestnih mer za to leto, ki veljata za obdobje števila let po pogodbi o pomoči, in sta objavljeni za valuto EUR na spletni strani Evropske komisije »*Swap rate proxies for the purpose of the SGEI Decision and SGEI Framework*«. Če je izračunano povprečje negativno, se izračun razumnega dobička ne opravi;

4. za višino kapitala se upoštevajo podatki iz bilance stanja na zadnji dan leta pred letom, za katero se izračunava razumni dobiček. Višina kapitala se izračuna tako, da se vsota postavk »Vpoklicani kapital« in »Kapitalske rezerve« zniža za vrednost postavk »Prenesena čista izguba« in »Čista izguba poslovnega leta«. Upošteva se le višina kapitala, ki je namenjen izvajanju letaliških storitev po tej uredbi. Če kapitala ni mogoče ločiti na letališke in druge storitve po tej uredbi, se za namen izračuna razumnega dobička upošteva sorazmerni del kapitala, in sicer upoštevaje delež odhodkov za izvajanje letaliških storitev v vseh odhodkih leta, za katero se izračunava razumni dobiček.«.

1. **člen**

V 3. členu se v drugem odstavku črta drugi stavek.

1. **člen**

V 4. členu se v drugem odstavku za besedilom odstavka, ki postane prvi stavek, doda nov, drugi stavek, ki se glasi:

»Stroški poslovanja vključujejo stroške, kot so stroški za osebje, materiale, najete storitve, komunikacije, energijo, vzdrževanje, najemnine, administracijo, ne vključujejo pa stroškov amortizacije in stroškov financiranja, če so ti vključeni v pomoč za naložbe, ter podpore za trženje niti vseh drugih spodbud, ki jih letalskim prevoznikom dodeli letališče.«.

Tretji odstavek se spremeni tako, da se glasi:

»(3) Pomoč za tekoče poslovanje se lahko dodeli za obdobje do 31. decembra 2026.«.

Za četrtim odstavkom se doda nov, peti odstavek, ki se glasi:

»(5) Za namen izračuna višine pomoči iz prejšnjega odstavka se kot prihodek letaliških storitev upošteva tudi del razlike med prihodki in odhodki drugih storitev, in sicer se najprej smiselno enako kot za letališke storitve izračuna višina razumnega dobička drugih storitev, morebitni ostanek pozitivne razlike pa se nato prikaže kot prihodek letaliških storitev.«.

Dosedanji peti odstavek postane šesti odstavek.

1. **člen**

V 5. členu se v drugem odstavku za besedilom odstavka, ki postane prvi stavek, doda nov, drugi stavek, ki se glasi:

»Pri tem stroški poslovanja letališča pomenijo osnovne stroške letališča z vidika zagotavljanja letaliških storitev, vključno s stroškovnimi kategorijami, kot so na primer stroški za zaposlene, pogodbene storitve, komunikacije, odpadke, energijo, vzdrževanje, najem in upravljanje, vendar ne vključujejo stroškov investicijskega vzdrževanja, podpore za trženje niti vseh drugih spodbud, ki jih letalskim prevoznikom dodeli letališče.«.

V tretjem odstavku se besedilo »4. aprila 2024« nadomesti z besedilom »3. aprila 2027« in letnica »2024« nadomesti z letnico »2027«.

Četrti odstavek se spremeni tako, da se glasi:

»(4) Znesek pomoči se določi kot fiksni znesek, ki predstavlja pričakovano vrzel v financiranju poslovanja, določeno na podlagi predhodnega poslovnega načrta. Najvišji znesek pomoči znaša 50 % prvotne vrzeli v financiranju poslovanja. Najvišji znesek pomoči za letališča z največ 700.000 potniki na leto znaša 80 % prvotne vrzeli v financiranju poslovanja.«.

1. **člen**

V 6. členu se besedilo »1407/2013/EU« nadomesti z besedilom »2023/2831/EU«.

1. **člen**

V 7. členu se v drugem odstavku besedilo »od leta 2021 do leta 2023« nadomesti z besedilom »od leta oddaje vloge do leta 2026«. Na koncu odstavka se doda stavek: »V vlogi se za celotno obdobje pomoči uporabita menjalna obrestna mera, veljavna v času oddaje vloge, in višina kapitala na zadnji dan leta pred letom oddaje vloge.«.

Tretji odstavek se spremeni tako, da se glasi:

»(3) Vloga za dodelitev pomoči za tekoče poslovanje letališča iz 5. člena te uredbe vsebuje podatke o realizaciji poslovnih načrtov družbe za obdobje zadnjih petih let pred letom, v katerem je oddana vloga in poslovni načrt družbe za obdobje od leta, v katerem je oddana vloga, do vključno leta 2028. Obratovalec letališča v podatke o realizaciji finančnih načrtov oziroma v finančni načrt vključi informacije o prometu in napovedih prometa, stroških in napovedih stroškov ter finančne podatke v zvezi s stopnjo donosnosti in denarnimi tokovi (sklic na metodologije, ki jih dokazljivo uporablja obratovalec letališča, na primer uporaba metod za ocenjevanje neto sedanje vrednosti naložbe, interne stopnje donosnosti in povprečnega donosa na vloženi kapital). V vlogi se za celotno obdobje pomoči uporabita menjalna obrestna mera, veljavna v času oddaje vloge, in višina kapitala na zadnji dan leta pred letom oddaje vloge.«.

1. **člen**

V 9. členu se besedilo »1407/2013/EU« nadomesti z besedilom »2023/2831/EU«.

1. **člen**

V 11. členu se v tretjem odstavku vrednost »200.000« nadomesti z vrednostjo »300.000«.

Za tretjim odstavkom se doda nov, četrti odstavek, ki se glasi:

»(4) Do pomoči so upravičeni stroški poslovanja, kot so opredeljeni v drugem odstavku 4. člena te uredbe.«.

1. **člen**

V 13. členu se besedilo »ki zajema pričakovano poslovno izgubo, do 31. marca tekočega leta« nadomesti z besedilom »v skladu z medsebojno pogodbo.«.

1. **člen**

V 14. členu se prvi odstavek spremeni tako, da se glasi:

»(1) Obratovalec letališča mora ministrstvu najpozneje do 30. aprila za preteklo poslovno leto poslati:

– poročilo o porabi pomoči,

– revidirano letno poročilo, s katerim dokazuje, da so letni računovodski izkazi resničen in pošten prikaz računovodskega poročanja,

– mnenje revizorja glede ustrezne uporabe sodil za razmejevanje stroškov na letališke in druge storitve ter

– mnenje revizorja glede smiselnosti spremembe obstoječih sodil za razmejevanje stroškov na letališke in druge storitve.«.

1. **člen**

V 16. členu se drugi odstavek spremeni tako, da se glasi:

»(2) Če je iz revidiranega letnega poročila razvidno, da je poslovna izguba kumulativno manjša, kot je bila predvidena v poslovnem načrtu, na podlagi katerega je bila pomoč dodeljena, mora obratovalec letališča vrniti razliko skupaj s pripadajočimi obrestmi. Za izračun obresti se upošteva obrestna mera za vračilo državne pomoči, ki velja za Republiko Slovenijo in jo objavi Evropska komisija, če je večja od nič, in sicer za obdobje od dneva nakazila do dneva vračila preveč izplačane višine pomoči. Sredstva je dolžan vrniti najpozneje v petnajstih dneh od prejema pisne zahteve, ki jo poda ministrstvo.«.

KONČNA DOLOČBA

1. **člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Št.

Ljubljana, dne

EVA 2023-2430-0031

Vlada Republike Slovenije

dr. Robert Golob

predsednik